# data[].attributes.headline
Βιολογική καλλιέργεια

# data[].attributes.subject
Βιολογική καλλιέργεια

# data[].attributes.attachment_link.readable_text
Η Βιολογική Καλλιέργεια είναι μια μέθοδος καλλιέργειας η οποία ελαχιστοποιεί ή αποφεύγει πλήρως τη χρήση συνθετικών λιπασμάτων και ζιζανιοκτόνων, ρυθμιστών ανάπτυξης των φυτών, ορμονών καθώς και πρόσθετων ουσιών στις ζωοτροφές. Οι βιολογικοί καλλιεργητές βασίζονται σε αμειψισπορά (εναλλαγή φυτών για συγκομιδή), υπολείμματα συγκομιδών, αγρανάπαυση, ζωικά λιπάσματα ( κοπριά) και μηχανική καλλιέργεια για τη διατήρηση της παραγωγικότητας του χώματος, τον εμπλουτισμό του με θρεπτικές ουσίες για τα φυτά καθώς και για τον έλεγχο των ζιζανίων, εντόμων και παράσιτων.

Η Βιολογική Καλλιέργεια συχνά συνδέεται με την υποστήριξη αρχών πέρα από την καλλιέργεια, όπως το Δίκαιο Εμπόριο ( Fair Trade) και τη διαχείριση του περιβάλλοντος.

Η Βιολογική Καλλιέργεια απορρίπτει τη χρήση συνθετικών χημικών ουσιών, όπως τα συνθετικά ζιζανιοκτόνα, λιπάσματα, φυτοφάρμακα και γενετικά τροποποιημένους οργανισμούς (Γ.Τ.Ο.). Σε μερικές χώρες, κυρίως στην Ευρώπη, η βιολογική καλλιέργεια ορίζεται και από το νόμο, ώστε η εμπορική χρήση του όρου "Βιολογικό" να υπόκειται σε έλεγχο από την κυβέρνηση και το κράτος. Κάποιο είδος "διαπίστευσης" προσφέρεται στους αγρότες έναντι αμοιβής, καθιστώντας παράνομη την πώληση προϊόντων με τον τίτλο "Βιολογικό" χωρίς αυτή τη διαπίστευση.

Στη βιολογική καλλιέργεια, ανήκει και η βιοδυναμική καλλιέργεια που βασίζεται στις εσωτερικές διδασκαλίες του Ρούντολφ Στάινερ ( Rudolf Steiner). Ο Ιάπωνας αγρότης Μασανόμπου Φουκουόκα εφηύρε ένα σύστημα το οποίο αποκάλεσε Φυσική Καλλιέργεια.

Το κύριο ζήτημα της Βιολογικής Καλλιέργειας είναι η αντικατάσταση συνθετικών χημικών ουσιών με άλλες που βρίσκονται στη φύση. Αντί συνθετικών φυτοφαρμάκων χρησιμοποιούνται οργανικά φυτοφάρμακα όπως για παράδειγμα το πύρεθρο και η ροτενόνη. Οι βιολογικοί καλλιεργητές υποστηρίζουν ότι οι συγκεκριμένες οργανικές ουσίες είναι βιοδιασπώμενες και άρα δεν μένουν στο τελικό προϊόν. Αντίθετα υποστηρίζουν, έχοντας στα χέρια τους έρευνες ανεξάρτητων επιστημόνων, ότι πολλά από τα συνθετικά χημικά παραμένουν αδιάσπαστα στην τροφική αλυσίδα μέχρι τον τελικό καταναλωτή, που είναι ο άνθρωπος. Χαρακτηριστικό παράδειγμα εντομοκτόνου που περνά στην τροφική αλυσίδα αποτελεί το DDT. Οι μεγάλες εταιρίες της αγροβιομηχανίας πραγματοποιούν δικές τους έρευνες που αποδεικνύουν το αντίθετο.

Στην Ευρωπαϊκή Ένωση ο νόμος προβλέπει την υποχρεωτική αναγραφή "Γενετικά Τροποποιημένο" σε προϊόντα που περιέχουν έως 0,9% Γ.Τ.Ο. Το κίνημα της Βιολογικής Καλλιέργειας υποστηρίζει ότι ο κανονισμός αυτός δεν τηρείται και αντιδρά έντονα. Πρόσφατα στην Ελλάδα αποκαλύφθηκε και δημιούργησε σκάνδαλο η μη-αναγραφή αυτής της ένδειξης σε προϊόντα Γ.Τ. ρυζιού που προέρχονται από τις ΗΠΑ (εταιρία BALI). Στην χώρα μας γεωργοί που υποστηρίζουν την βιολογική καλλιέργεια άσκησαν και ασκούν έντονες πιέσεις για την απαγόρευση των Γ.Τ.Ο. Αυτή τη στιγμή, η καλλιέργεια Γ.Τ.Ο. απαγορεύεται από το νόμο.

Η βιολογική καλλιέργεια απορρίπτει τους Γ.Τ.Ο. και στέκεται εχθρικά απέναντί τους καθώς και στις εταιρίες που τους κατασκευάζουν. Υποστηρίζει ότι το μεγαλύτερο μέρος της ανθρωπότητας δεν έχει ενημερωθεί για τους κινδύνους που κρύβουν η Γενετική Μηχανική και τα μεταλλαγμένα προϊόντα στην υγεία του ανθρώπου, των φυτών και των υπόλοιπων ζώων. Οι μεγάλες εταιρίες της Αγροβιομηχανίας πραγματοποιούν συνεχώς παρόμοιες μελέτες που, όμως, δείχνουν το αντίθετο. Οι υποστηρικτές της βιολογικής καλλιέργειας αμφισβητούν τις διαβεβαιώσεις των εταιριών, όπως με το ζήτημα της διασταύρωσης γενετικού υλικού, την οποία αρχικά δεν την αποδέχονταν οι εταιρίες.

Γενετική διασταύρωση (ή μόλυνση) είναι η διαφαινόμενη διαδικασία όπου μη-Γ.Τ. φυτά διασταυρώνονται με Γ.Τ. φυτά που καλλιεργούνται σε κοντινά χωράφια ή την ευρύτερη βιοπεριοχή, επιμολύνοντας το γενετικό υλικό τους. Αυτή τη στιγμή πραγματοποιούνται μελέτες πάνω στο τρόπο και στη διαδικασία που συμβαίνει αυτό, αφού ολόκληρη η διαδικασία είναι ακόμη άγνωστη.

Το ζήτημα προέκυψε αρχικά στον Καναδά, έπειτα από αγωγή αποζημίωσης για χρήση Γ.Τ. προϊόντων κατοχυρωμένων με δίπλωμα ευρεσιτεχνίας της εταιρίας Μονσάντο κατά του Καναδού αγρότη Percy Schmeiser, το 1997. Η εταιρία υποστήριξε ότι βρέθηκαν ίχνη Γ.Τ.Ο. στη σοδειά του και ότι είχε χρησιμοποιήσει τους Γ.Τ. σπόρους της χωρίς να έχει λάβει άδεια εκμετάλλευσης από την εταιρεία, που ήταν κάτοχος του διπλώματος ευρεσιτεχνίας στους συγκεκριμένους σπόρους. Ο αγρότης αρνήθηκε κατηγορηματικά ότι κάτι τέτοιο συνέβη εν γνώσει του και υπέδειξε τα διπλανά χωράφια καλλιεργημένα με Γ.Τ. φυτά ή το δρόμο δίπλα στο χωράφι του όπου περνούσαν φορτηγά μεταφέροντας Γ.Τ. σοδειές ως τις δύο πιο πιθανές αιτίες της γενετικής διασταύρωσης. Η περίπτωση έφθασε μέχρι το ανώτατο δικαστήριο, το οποίο τελικά δέχθηκε ευθύνη του αγρότη. Η μαχητικότητα του Schmeiser ενάντια στην πολυεθνική εταιρία τον έκανε είδωλο του κινήματος της Βιολογικής Καλλιέργειας.

Πρόσφατες έρευνες απέδειξαν ότι η γενετική διασταύρωση είναι αναπόφευκτη αν Γ.Τ. φυτά και μη-Γ.Τ. καλλιεργούνται στην ίδια βιοπεριοχή και ότι η απόσταση που μπορεί να ταξιδέψει το γενετικό υλικό μπορεί να φτάσει μέχρι και τα 21 χλμ. μέσω της γύρης και του αέρα.

Η εταιρία Μονσάντο πρώτη δημιούργησε ένα στείρο σπόρο, που δεν παράγει γύρη και άρα δεν μπορεί να παράγει νέους σπόρους. Η εταιρία υποστήριξε ότι κατά αυτό τον τρόπο θα μειώσει τη γενετική διασταύρωση και την γενετική μόλυνση. Ο σπόρος εξολοθρευτής, όμως, έδωσε την αφορμή στους υποστηρικτές της βιολογικής καλλιέργειας, οικοακτιβιστές, κ.α. να οργανώσουν μία κατά μέτωπο επίθεση ενάντια στην εταιρία. Αιτία το ότι κατά αυτό τον τρόπο ο αγρότης θα αναγκάζεται αντί να χρησιμοποιεί σπόρο που παράγει η σοδειά του για να φυτέψει νέα φυτά, όπως γινόταν από την ανακάλυψη της γεωργίας έως σήμερα, να αγοράζει νέο σπόρο από την εταιρία που έχει την πατέντα. Έτσι, φτωχοί αγρότες από χώρες σαν την Ινδία θα καταστρεφόντουσαν οικονομικά, αν έπρεπε να αγοράζουν κάθε χρόνο σπόρο από την εταιρία. Η πολυεθνική Μονσάντο, προσφάτως, ανακοίνωσε ότι εγκαταλείπει την τεχνολογία Εξολοθρευτής.

Η πιστοποίηση βιολογικών προιόντων είναι απαραίτητη, μέσα από το νόμο, για τη χρήση του όρου "βιολογικό". Την πιστοποίηση την εφαρμόζουν νομικά πρόσωπα ιδιωτικού δικαίου τα οποία ονομάζονται "Πιστοποιητικοί Οργανισμοί" και υπόκεινται στο Υπουργείο Γεωργίας, έναντι αμοιβής. Το ζήτημα της πιστοποίησης έχει προκαλέσει πολλές συζητήσεις στους κόλπους των βιολογικών καλλιεργητών. Πολλοί πιστεύουν ότι, με τη δημιουργία αυτού του προτύπου, προστατεύεται και ελέγχεται το τελικό προϊόν. Όμως, εκφράζονται φόβοι και ασκείται κριτική από κάποιους άλλους. Επειδή την πιστοποίηση την κάνουν ιδιωτικοί οργανισμοί θέτουν το εξής ερώτημα: "Πώς είναι δυνατόν να διασφαλιστεί η ποιότητα στο πρότυπο όταν δίνει τις πιστοποιήσεις μια ιδιωτική εταιρία, δηλαδή ένας οργανισμός που οφείλει να έχει κέρδος; Μήπως το κερδοσκοπικό κίνητρο που έχει κάθε εταιρία οδηγήσει στον εκφυλισμό της ποιότητας αντί στην εξασφάλισή του;" Μια άλλη κριτική που ασκείται είναι ότι μέσα από το χρηματικό αντίτιμο, που απαιτείται για την απόκτηση της πιστοποίησης, αυξάνει περισσότερο η τιμή των βιολογικών προϊόντων.

Η παραγωγή και η κατανάλωση βιολογικών προϊόντων αυξάνει συνεχώς σε όλες τις χώρες του δυτικού κόσμου. Ειδικά στην Ευρώπη έχει παρατηρηθεί μια πολύ απότομη αύξηση στην κατανάλωση προϊόντων βιολογικής καλλιέργειας. Αλλά και στις ΗΠΑ τα έσοδα των πωλήσεων από προϊόντα βιολογικής καλλιέργειας αυξήθηκαν από 1 δις δολάρια το 1994, σε 13 δισ. δολάρια το 2002. Έχουν, επίσης, αναπτυχθεί κινήματα και σε "αναπτυσσόμενες" χώρες όπως η Ινδία. Στην Ελλάδα έχει καθιερωθεί σε μερικές πόλεις ο θεσμός της "λαϊκής αγοράς βιολογικών προϊόντων" παράλληλα με τις παραδοσιακές λαϊκές αγορές.

Όμως πολλοί άνθρωποι αναγνωρίζουν ότι η βιολογική καλλιέργεια, έπειτα από 30 χρόνια ύπαρξης, βρίσκεται αυτό το καιρό σε ένα κρίσιμο κομβικό σημείο: Παρόλη την ανάπτυξη της αγοράς βιολογικών προϊόντων την τελευταία δεκαετία, το μέλλον των μικρών και αυτόνομων αγροτών (βιολογικών ή μη) βρίσκεται σε κίνδυνο. Οι δομές υποστήριξης των μικρών αγροτών έχουν αρχίσει να αποδυναμώνονται σχεδόν σε όλες τις ανεπτυγμένες χώρες. Αντίθετα υποστηρίζονται συστήματα παραγωγής μεγάλου αριθμού προϊόντων, μέσα από μεγάλες εκτάσεις ή/και εργοστασιακή γεωργική ή κτηνοτροφική παραγωγή. Αυτό που ξέρουμε σήμερα ως "βιολογική καλλιέργεια" μπορεί να αλλάξει δραματικά μέσα στα επόμενα χρόνια.

IFOAM Παγκόσμια Ομοσπονδία Κινημάτων Βιολογικής Καλλιέργειας

MΟΑΑ Η βιολογική γεωργία στην Ελλάδα

# data[].attributes.attachment_link.title
Βιολογική καλλιέργεια - Βικιπαίδεια

# data[].attributes.attachment_link.description
Η Βιολογική Καλλιέργεια είναι μια μέθοδος καλλιέργειας η οποία ελαχιστοποιεί ή αποφεύγει πλήρως τη χρήση συνθετικών λιπασμάτων και ζιζανιοκτόνων, ρυθμιστών ανάπτυξης των φυτών, ορμονών καθώς και πρόσθετων ουσιών στις ζωοτροφές.

# data[].attributes.headline
Από το WWW στο πιάτο μας.

# data[].attributes.subject
Από το WWW στο πιάτο μας.

# data[].attributes.attachment_link.provider_name
Συμπληρώματα Διατροφής

# data[].attributes.attachment_link.readable_text
Σωστή διατροφή, το μυστικό για μία ζωή γεμάτη υγεία! 2500 χρόνια πριν ο Ιπποκράτης έλεγε ότι "φάρμακο ας γίνει η τροφή σας και η τροφή σας ας γίνει φάρμακό σας". Σήμερα, εκατοντάδες επιστημονικές έρευνες συμπεραίνουν ότι ο πατέρας της ιατρικής είχε απόλυτο δίκιο. Είναι γεγονός ότι η ισορροπημένη και σωστή διατροφή προάγει την καλή υγεία και ευεξία του οργανισμού. Αντίθετα, η κακή διατροφή μπορεί να μετατραπεί σε "επικίνδυνο εχθρό".

Ο σύγχρονος τρόπος ζωής εμπόδιο στην σωστή διατροφή

Αν και στην πράξη η τήρηση μιας σωστής διατροφής έχει πολλές δυσκολίες λόγω των ταχυτήτων του σύγχρονου τρόπου ζωής, τα τελευταία χρόνια όλο και περισσότεροι άνθρωποι υιοθετούν υγιεινές επιλογές στην καθημερινότητά τους και προσπαθούν, κόντρα στις όποιες δυσκολίες, να κάνουν τη διαφορά. Στο πλαίσιο αυτό, μειώνουν δραστικά την κατανάλωση έτοιμων και επεξεργασμένων τροφίμων, αντικαθιστώντας τα με φρούτα και λαχανικά που ενισχύουν σημαντικά τις άμυνες του οργανισμού.

Σωστή & ισορροπημένη διατροφή με τις κατάλληλες βιταμίνες

Μια σωστή διατροφή θα πρέπει να παρέχει στον οργανισμό όλα τα απαραίτητα στοιχεία που χρειάζεται για να αντέξει στις προκλήσεις της καθημερινότητας. Όλες οι βιταμίνες είναι σημαντικές για την καλή του λειτουργία, όμως κάποιες από αυτές, καλό θα ήταν να είναι παρούσες σε κάθε διαιτολόγιο!

1. Τα ωμέγα-3 λιπαρά

Αυτά τα πολυακόρεστα λιπαρά οξέα αποτελούν απαραίτητο συστατικό για την σωστή διατροφή μας. Πρόκειται για ένα πολύτιμο σύμμαχο καλής υγείας, καθώς μας προστατεύει από τα καρδιαγγειακά νοσήματα.

Αξίζει να σημειωθεί ότι τα ωμέγα-3 λιπαρά δεν παράγονται από τον ανθρώπινο οργανισμό. Για το λόγο αυτό πρέπει να λαμβάνονται είτε από τις τροφές είτε από συμπληρώματα διατροφής.

Σωστή διατροφή με Ω3 λιπαρά

Οι τροφές που είναι πλούσιες σε ωμέγα-3 είναι: ο σολομός, οι σαρδέλες, ο γαύρος, η ρέγκα, το σκουμπρί, ο λιναρόσπορος, τα καρύδια και τα λαχανάκια Βρυξελλών.

2. Βιταμίνη D

Η βιταμίνη D συμβάλλει σημαντικά στην φυσιολογική λειτουργία του ανοσοποιητικού συστήματος, αλλά και στην διατήρηση της φυσιολογικής κατάστασης των μυών, των οστών και των δοντιών.

Ο ρόλος της είναι άκρως σημαντικός, καθώς κάθε κύτταρο του ανθρώπινου σώματος έχει υποδοχέα βιταμίνης D, γι' αυτό μπορεί να παίξει ρόλο σχεδόν σε όλες τις λειτουργίες του οργανισμού.

Τροφές με βιταμίνη D

Οι καλύτερες πηγές της βιταμίνης D είναι τα λιπαρά ψάρια, όπως ο ξιφίας, ο σολομός και το σκουμπρί.

3. Βιταμίνη Β6

Η βιταμίνη Β6, ή Πυριδοξίνη, τροφοδοτεί με ενέργεια τον οργανισμό.

Η έλλειψή της συνδέεται συνήθως με ζαλάδες, κόπωση, αναιμία και δερματικά προβλήματα, όπως δερματίτιδες.

Μία σωστή και ισορροπημένη διατροφή πρέπει πάντα να περιλαμβάνει καλές πηγές τη βιταμίνης Β6. Μερικές από αυτές είναι τα ψάρια, το βοδινό συκώτι και τα πουλερικά, τα ρεβίθια και τα φασόλια.

4. Βιταμίνη Β12

Ζωτικής σημασίας για την καλή λειτουργία του οργανισμού είναι η Βιταμίνη Β12, καθώς παίζει σημαντικό ρόλο στον μεταβολισμό των πρωτεϊνών.

Ταυτόχρονα, συμβάλλει στη φυσιολογική λειτουργία του νευρικού συστήματος αλλά και στη δημιουργία των ερυθρών αιμοσφαιρίων. Παράλληλα, προστατεύει από την αναιμία, που ως γνωστόν προκαλεί κόπωση και αδυναμία.

Σωστή διατροφή με βιταμίνη Β12

Η βιταμίνη Β12 βρίσκεται κυρίως στα μύδια, στο κόκκινο κρέας, στα πουλερικά και τα γαλακτοκομικά.

5. Βιταμίνη C

Η βιταμίνη C δεν παράγεται από το σώμα και για αυτό πρέπει να λαμβάνεται από τις τροφές. Μπορεί να είναι γνωστή ότι καταπολεμά τα κρυολογήματα και τις ιώσεις, αλλά παίζει επίσης σημαντικό ρόλο στην απορρόφηση του σιδήρου, στην ενίσχυση της άμυνας του ανοσοποιητικού, στην ενδυνάμωση των οστών και στην προαγωγή της ενέργειας και της ψυχικής ευεξίας.

Διατροφή πλούσια σε βιταμίνη C

Για μία σωστή και ισορροπημένη διατροφή, πλούσια σε βιταμίνη C, επιλέξτε τρόφιμα όπως οι πιπεριές, τα εσπεριδοειδή, το ακτινίδιο, το μπρόκολο και τα λαχανάκια Βρυξελλών.

6. Βιταμίνη Ε

Η βιταμίνη Ε είναι ένα ισχυρό αντιοξειδωτικό και η βασική της λειτουργία είναι να προστατεύει τα κύτταρα, τους ιστούς και τα όργανα του σώματος από τις βλάβες που προκαλούν οι ελεύθερες ρίζες.

Παράλληλα, η βιταμίνη Ε είναι εξίσου σημαντική για τον σχηματισμό των ερυθρών αιμοσφαιρίων του αίματος, ενώ βοηθά στην αποφυγή της πήξης του αίματος (σχηματισμός θρόμβων).
Σωστή διατροφή με βιταμίνη Ε
Η βιταμίνη Ε βρίσκεται στα φυτικά έλαια (όπως έλαια σόγιας), στους καρπούς με κέλυφος, στα πράσινα φυλλώδη λαχανικά και σε όσα τρόφιμα είναι εμπλουτισμένα με βιταμίνη Ε.

7. Βιταμίνη Κ2

Η βιταμίνη Κ2 είναι εξίσου πολύτιμη, καθώς χωρίς αυτή ο οργανισμός αδυνατεί να σταματήσει μια αιμορραγία σε περίπτωση τραυματισμού.

Την ίδια στιγμή η βιταμίνη Κ εμπλέκεται και σε άλλες σημαντικές βιολογικές λειτουργίες, όπως στον μεταβολισμό των οστών, στην αγγειακή υγεία κ.λπ.

Βασικές πηγές βιταμίνης Κ2

Τα πράσινα φυλλώδη λαχανικά, όπως το σπανάκι και το μαρούλι, είναι οι καλύτερες πηγές αυτής της βιταμίνης.
Βρήκατε ενδιαφέρον το νέο μας άρθρο "Σωστή διατροφή για καλή υγεία και ευεξία"; Διαβάστε περισσότερα κείμενα για την διατροφή εδώ.

# data[].attributes.attachment_link.title
Σωστή διατροφή για καλή υγεία και ευεξία

# data[].attributes.attachment_link.description
Σωστή διατροφή, το μυστικό για μία ζωή γεμάτη υγεία! 2500 χρόνια πριν ο Ιπποκράτης έλεγε ότι "φάρμακο ας γίνει η τροφή σας και η τροφή σας ας γίνει φάρμακό σας". Σήμερα, εκατοντάδες επιστημονικές έρευνες συμπεραίνουν ότι ο πατέρας της ιατρικής είχε απόλυτο δίκιο. Είναι γεγονός ότι η ισορροπημένη

# data[].attributes.headline
Ο Δρ.Δημήτρης Γρηγοράκης καλεσμένος του Λάμπρου Πάσχου στην εκπομπή "Μαρτυρίες" στο ART Tv μας μιλάει για τη διατροφή και γιατί ισχύει η ρήση «Είμαστε ότι τρώμε»

# data[].attributes.subject
Ο Δρ.Δημήτρης Γρηγοράκης καλεσμένος του Λάμπρου Πάσχου στην εκπομπή "Μαρτυρίες" στο ART Tv μας μιλάει για τη διατροφή και γιατί ισχύει η ρήση «Είμαστε ότι τρώμε»

# data[].attributes.attachment_link.title
Είμαστε ότι τρώμε! Ο Δ.Γρηγοράκης μιλάει για όλα...

# data[].attributes.headline
Δεκάλογος της σωστής διατροφής!

# data[].attributes.subject
Δεκάλογος της σωστής διατροφής!

# data[].attributes.body
Είμαστε ότι τρώμε !!!